ได้ไปทานโอโตยะมาอีกล่ะ แต่มื้อนี้เป็นอะไรที่ healthy สุดๆ กันไปเลยค่ะ

เกริ่นก่อนๆ 
คือว่าตาลไปหาเพื่อนที่ทำงานอยู่  Channel V มาถึงตอนประมาณ 2-3 ทุ่ม กำลังได้เวลาของคุณเพื่อนทานข้าวพอดี 
เลยชวนกันทานข้าว แล้วด้วยความขี้เกียจเดิน เพื่อนบอกทานใกล้ๆ ล่ะกัน ร้านอยู่ตรงข้าม Channel V เลยค่ะ เดินออกมา 
ประมาณ 10 ก้าวถึงร้าน55555

วันนี้ได้ลองเมนูที่เค้าจัดไว้เป็น เซทวาเลนไทน์อะไรซักอย่าง มันจะเป็นเซทให้เลือกราคาถูกกว่าสั่งเซทปกติ 2 เซทหน่อยนึง
ก็เลยสั่งแล้วเอากับข้าวไว้ตรงกลาง มาแชร์กันค่ะ 

ที่สั่งไป 2 เซทจะมี
เซทหมูชิโอะโคจิบูตะ - อันนี้จะเป็นหมูสไลด์มาเป็นแผ่นๆ โปะด้วยไชท้าวฝอยแล้วก็ซอสไม่แน่ใจว่าซอสมิโซะรึเปล่านะคะ
หมูที่ได้มาสีสรรดูดีเชียวค่ะ แต่หมูแอบเหนียวไปหน่อย ไม่รู้เป็นเพราะเป็นโต๊ะสุดท้ายของร้านรึเปล่านะคะ หมูเลยเหนียวไปติ๊ดนึง
ผักให้มาอย่างเยอะ พูนเต็มจานเลยค่ะ เฮลตี้มากๆๆๆ

เซทสลัดไก่ย่าง - อันนี้อร่อยค่ะ แต่หนังไก่เยอะไปหน่อย คือหนังไก่เหมือนย่างไม่ค่อยนานเท่าไหร่ หรือยังไม่ได้รู้คือหนังไก่มันๆ 
ยังเห็นเป็นมันๆ ขาวๆ อยู่เลยค่ะ ก็เลยไม่ค่อยชอบในจุดนี้เท่าไหรื แต่รสชาติเนื้อไก่โอเคเลย สลัดผักก็เยอะมากอีกเช่นเลย
น้ำสลัดเป็นครีมสลัดใส่มาค่อนข้างเยอะ ท่วมผักอยู่เหมือนกันค่ะ

ยัง ยังไม่พอ! คุณเพื่อนไม่อิ่ม ขอสั่งเพิ่มเป็นสลัดไก่ย่างมาอีก 1 จานต่างหาก
คราวนี้เค้าไม่ได้ราดน้ำสลัดมาให้ค่ะ แต่ใส่ถ้วยแล้วให้เรามาใส่เอง ตาลเลยใส่นิดๆ พอ ไม่งั้นคงจะสำลักครีมสลัดกันไปข้างนึงแน่ๆ

แล้วตาลก็ทานไม่หมดอีกตามเคย ที่เหลือเพื่อนก็เหมาะเรียบทั้งข้าว ทั้งกับ5555
อ้อ ในเซทมีของหวานด้วย จำชื่อไม่ได้ล่ะ เป็นไอศกรีมชาเขียวใส่ถ้วยราดด้วยน้ำเต้าหู้ แล้วก็มีใส่วุ้นชาเขียวเข้มๆ กับลูกกลมๆ เหมือนโมจิญี่ปุ่น
กับถั่วแดงกวน 

ตาลกับเพื่อนก็ทานจนไอศกรีมหมด คือตาลก็ว่าไอศกรีมค่อนข้างมีรสหวานอยู่แล้ว แล้วก็ได้ความหวานของถั่วแดงกวนด้วย
พอทานกับน้ำเต้าหู้ก็พอดีล่ะ สำหรับตาลนะเพราะตาลไม่ทานหวานอยู่แล้วด้วย พอหันมาอีกที อ้าว! ลืมใส่น้ำตาลทรายแดงเชื่อมที่เค้ามาให้ 
มองไม่เห็น เพื่อนก็บอกว่า "มิน่า ทำไมมันจืดๆ"55555 

สรุปมื้อนี้ก็อร่อยดีค่ะ เป็นร้านที่ทานในห้างได้ รู้สึกว่ามีประโยชน์และมีคุณค่ามากกว่าร้านอื่นๆ ที่อยู่ในระดับเดียวกันค่ะ
และ เป็นมื้อที่ healthy มากสำหรับเพื่อนตาล (เพื่อนตาลเป็นพวกคนรักเนื้อ)5555